### Beslutninger

Tim Olesen, Lasse Iversen, Sanne Holst, Danny Steffensen, Marcus Lund og Jano Johansen kunne tiltræde indstillingen i overensstemmelse med Magistratens anbefaling.

Michelle Krogh kunne henholde sig til Enhedslistens oprindelige forslag.

###

BESLUTNINGSFORSLAG FRA EL

Byrådet beslutter, at Magistratsafdelingen for Teknik og Miljø etablerer en åben byggeprojekt-postliste, så borgerne kan se

hvornår hvilke projektforslag indsendes

hvem bygherre er

hvilke funktionaliteter projektforslagene indeholder

hvilket område inden for kommunen der berøres

Formål: at lette tidlig borgerindsigt og dermed borgerinddragelse.

Ulf Pedersen

Byrådsmedlem (EL)

INDSTILLING FRA MAGISTRATSAFDELINGEN FOR TEKNIK OG MILJØ

Svar på forslag fra EL om åben byggeprojekt-postliste

### Resume

Enhedslisten har foreslået en åben postliste med byggeprojekter.

[adresse] Kompasset sender et signal om, at der skal tænkes i nye og bedre former for borgerinddragelse og samskabelse, bl.a. så borgere og lokalområder tidligt kan bidrage til byens udvikling.

Der er stor interesse for at bygge i [adresse]. Teknik og Miljø er bevidste om udfordringerne omkring tidlig dialog og åbenhed omkring beslutninger og prioriteringer.

Teknik og Miljø vil ultimo 2022 præsentere en plan for byrådet om styrkelse af borgerinddragelse for Teknik og Miljø som helhed.

Teknik og Miljøs ambitioner er høje, men realiseringen vil afhænge af ressourcerne. Der er pt. tilknyttet 1,5 årsværk borgerinddragere til opgaver omkring bl.a. lokalplanlægning, helhedsplaner og Planstrategi 2023.

Teknik og Miljø vurderer derfor ikke, at forslaget giver anledning til nye tiltag, da forslagets ambition er omfattet af de allerede igangsatte tiltag i Teknik og Miljø og bredt politisk.

### Beslutningspunkter

Det indstilles:

At 1) Byrådet tager til efterretning, at Teknik og Miljø præsenterer en plan for udvikling af borgerinddragelsen i magistratsafdelingen ultimo 2022, som inkluderer beslutningsforslagets ambition.

### Borgmesterens Afdelings påtegning

Fremsendes til Magistraten. Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.

### Sagsforløb

Udvalg: Magistraten

Dato: 26-09-2022

Flemming Poulsen:

Fremsendes til [adresse] med bemærkning, at Magistraten i mødet den 26. september 2022 anbefaler, at byrådet tiltræder Magistratsafdelingen for Teknik og Miljøs indstilling af 12. september 2022.

Lasse Jeppesen henholder sig til det oprindelige forslag.

Udvalg: [adresse]

Dato: 12-10-2022

Flemming Poulsen: 12

Fremsendes til Teknisk Udvalg til behandling i henhold til beslutning i byrådets møde den 12. oktober 2022.